### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.

### Resumé

I Tilst har Sociale Forhold og Beskæftigelse et botilbud i Tingagergården, der er et blandet tilbud af almene boliger og boliger efter serviceloven. Tingagergården er for nylig blevet udvidet med flere almene boliger.

I forbindelse med udvidelsen blev der ikke gennemført renovering af de eksisterende bygningers tage. Det er derfor påkrævet at få udskiftet taget på to af bygningerne nu. Det kan med fordel gennemføres samtidig med, at der installeres nyt ventilationsanlæg.

Udgiften til udskiftning af taget på den ene bygning skal betales over [adresse], da der er tale om en bygning til almene boliger. Det indstilles derfor, at Sociale Forhold og Beskæftigelse sammen med Sundhed og Omsorg bemyndiges til at optage lån i Kommunekredit. Lånet betales tilbage over 30 år via den husleje beboerne betaler.

Udgiften til at skifte tag på den anden bygning samt installation af nyt ventilationsanlæg vedrører servicearealer og betales af genopretningsmidler, Teknik og Miljø allerede er givet bevilling til.

### Indstilling

Det indstilles:

At 1) Sociale Forhold og Beskæftigelse bemyndiges til sammen med Sundhed og Omsorg, at optage lån på op til kr. 1,3 mio. kr. i Kommunekredit med en løbetid på 30 år til udskiftning af tag på Tingagergården på [adresse] 17, 8381 Tilst.

### Sagens forløb

10-06-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-06-2021 Magistraten
Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 2. juni 2021.
 22-06-2021 [adresse]
Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 22. juni 2021 har vedtaget Magistratens foranstående indstilling af 14. juni 2021.